bluuebunny/crossref_metadata_2025 huggingface dataset:
การเปลี่ยนแปลงอัตราการไหวสะเทือนบริเวณหมู่เกาะฟิลิปปินส์และพื้นที่ใกล้เคียง
Authors:   , ธนาวุฒิ ณัฐพล
Published: February 2025

การศึกษาวิจัยนี้มีจุดมุ่งหมายที่จะทำการประเมินพื้นที่เสี่ยงต่อการเกิดแผ่นดินไหวในอนาคต โดยวิธี การศึกษาการเปลี่ยนแปลงอัตราการไหวสะเทือนบริเวณหมู่เกาะฟิลิปปินส์และพื้นที่ใกล้เคียง โดยอาศัยฐานข้อมูลแผ่นดินไหวจาก 3 แหล่ง ฐานข้อมูลแผ่นดินไหวของ The National Earthquake Information (NEIC) ฐานข้อมูลแผ่นดินไหวของ The International Seismological Center (ISC) และฐานข้อมูลแผ่นดินไหวของ The Global CMT Catalogue (GCMT) โดยกำหนดขอบเขตพื้นที่ศึกษาตั้งแต่ละติจูดที่ -4.10 องศาใต้ – 26.10 องศาเหนือ ลองจิจูดที่ 109.99 – 132.22 องศาตะวันออก หลังจากผ่านการปรับปรุงข้อมูลแผ่นดินไหวแล้วยังคงเหลือข้อมูลแผ่นดินไหวทั้งสิ้น 4,925 เหตุการณ์ที่มีความสมบูรณ์และสื่อถึงพฤติกรรมการเกิดแผ่นดินไหวที่สัมพันธ์กับกิจกรรมธรณีแปรสัณฐานอย่างแท้จริงและทาการคัดเลือกเหตุการณ์แผ่นดินไหวที่มีขนาด 5.0 ริกเตอร์ขึ้นไป กำหนดเป็นกรณีศึกษาจำนวน 34 เหตุการณ์ จากนั้นทำการทดสอบย้อนกลับโดยเลือกเงื่อนไขที่ค่า N =25 และค่าTw= 2.0สามารถตรวจพบค่าความผิดปกติที่สัมพันธ์กันทั้งในเชิงเวลาและเชิงพื้นที่ทั้งหมด 29 เหตุการณ์จากทั้งหมด 34เหตุการณ์ จึงนำมาคำนวณหาค่าภาวะเงียบสงบ (Z-value) เพื่อสร้างแผนที่แสดงการกระจายตัวของค่า Z และจากแผนที่แสดงการกระจายตัวของค่า Z ในพื้นที่ศึกษาพบว่ามีบริเวณที่มีความผิดปกติของค่า Z และมีโอกาสเสี่ยงต่อการเกิดแผ่นดินไหวในอนาคต 3 บริเวณได้แก่พื้นที่ทางทิศตะวันออกของเมืองบันดาร์ เสรี เบกาวัน พื้นที่ทางตะวันออกเฉียงใต้ของกรุงมะนิลาและพื้นที่ทางตะวันตกของเมืองดาเวา
หลักฐานทางธรณีสัณฐานวิทยาชายฝั่งทะเลที่แสดงการเปลี่ยนแปลงของระดับน้ำทะเลในสมัยโฮโลซีน อำเภอไชยา จังหวัดสุราษฎร์ธานี
Authors:   , อ้นเอี่ยม ณิชา
Published: February 2025

ที่ราบสันทรายสลับแอ่งที่ลุ่มต่ำเป็นลักษณะธรณีสัณฐานอย่างหนึ่งที่ เกิดจากการถดถอยของ ระดับน้ำ ทะเลในอดีต โดยลักษณะการสะสมตัวของสันทรายอาจได้รับอิทธิพลจากปัจจัยหลายด้าน เช่น ช่วงเวลา ในการถดถอยของระดับน้ำทะเล ทิศทางของกระแสน้ำและ ปริมาณของตะกอนที่มาสะสมตัว และหากเราทราบ อายุของสันทรายเหล่านี้ก็สามารถที่จะบอกสภาพแวดล้อมการสะสมตัวและการเปลี่ยนแปลงระดับนี้ ทะเลใน ช่วงเวลานัน้ ได้ งานวิจัยนี้จึงมีวัตถุประสงค์เพื่อหาค่าอายุของที่ราบสันทรายสลับกับแอ่งที่ลุ่มต่ำและสันดอน จะงอย บริเวณอำเภอไชยา จังหวัดสุราษฎร์ธานี โดยใช้วิธีการหาอายุด้วยการกระตุ้นด้วยแสง (Optically stimulated luminescence, OSL) เพื่อนำมาใช้หาอัตราและทิศทางการสะสมตัวของที่ราบสันทรายในอดีต จาก การเก็บข้อมูลภาคสนาม ได้ทำการเก็บตัวอย่างทรายจากที่ราบสันทราย 6 ตัวอย่าง และจากสันดอนจะงอย 6 ตัวอย่าง นำกลับมาหาอายุในห้องปฏิบัติการณ์และวิเคราะห์ลักษณะทางกายภาพของตะกอน รวมทั้งแปล ภาพถ่ายดาวเทียมเพื่อจัดกลุ่มที่ราบสันทรายเป็นหน่วยย่อย ตามทิศทางการวางตัวและระยะห่างของสันทรายแต่ ละสัน ผลการหาค่าอายุ พบว่าอายุของที่ราบสันทรายอยู่ในยุคโฮโลซีน โดยสันทรายบริเวณสันดอนจะงอย มี อายุระหว่าง 230 ± 10 ปี ถึง 1030 ± 60 ปี โดยสันทรายที่อายุน้อยที่สุดอยู่ทางตอนปลายของสันดอน และอายุของ สันทรายบริเวณที่ราบสันทรายสลับแอ่งที่ลุ่มต่ำอยู่ระหว่าง 1,880 ± 140 ปี ถึง 3,590 ± 270 ปี จากการแปล ภาพถ่ายดาวเทียมรายละเอียดสูงสามารถแบ่งพื้น ที่ราบสันทรายโบราณออกได้เป็น 4 หน่วย ได้แก่ A1, A2, A3, A4 โดย A1 อยู่บริเวณสันดอนจะงอย มีทิศทางการวางตัวเฉลี่ยประมาณ 164 องศาจากทิศเหนือ และมีระยะห่าง ของสันทรายเฉลี่ย 31 เมตร A2 มีทิศทางการวางตัวเฉลี่ย 221 องศา มีระยะห่างของสันทรายเฉลี่ย 38 เมตร A3 มีทิศทางการวางตัวเฉลี่ย 143 องศา มีระยะห่างของสันทรายเฉลี่ย 47 เมตร และ A4 มีทิศทางการวางตัวเฉลี่ย 188 องศา มีระยะห่างของสันทรายเฉลี่ย 71 เมตร ส่วนการสะสมตัวของที่ราบสันทราย แบ่งได้ 3 ช่วง คือ ในช่วงแรกสันทรายมีการสะสมตัวไปทางทิศ ตะวันออกเฉียงไปทางใต้เล็กน้อย หลังจากนั้น มีการเปลี่ยนทิศทางการสะสมตัวไปทางทิศตะวันออกเฉียงเหนือ และสุดท้ายจึงเกิดการสะสมตัวของสันดอนจะงอยงอกไปทางทิศใต้ของพื้นที่ศึกษา
ระบบรอยแตกของหินปูนคาร์บอเนตยุคเพอร์เมียนตอนล่างบริเวณเขาถ้ำโถ จังหวัดเพชรบูรณ์
Authors:   , โสโพธิ์ ภาชินี
Published: February 2025

งานวิจัยนี้มุ่งเน้นศึกษาลักษณะและวิวัฒนาการทางธรณีวิทยาโครงสร้างของรอยแตกในระดับมัชณิมภาคของหินโผล่บริเวณสำนักปฏิบัติธรรมเขาถ้ำโถ อำเภอหนองไผ่ จังหวัดเพชรบูรณ์ ซึ่งหินโผล่บริเวณจุดศึกษาเป็นส่วนหนึ่งของลานเขาขวาง ประกอบด้วยหินปูนแทรกสลับกับหินดินดาน และพนังหินแอนดีไซด์ อายุยุคเพอร์เมียนตอนล่าง มีสภาพแวดล้อมการตกสะสมตัวแบบทะเลน้ำตื้น จากการสำรวจภาคสนามพบว่ามีรอยแตกทั้งหมด 3 ระบบ คือ (1) รอยแตกตั้งฉากกับชั้นหิน (2) รอยแตกทำมุมกับชั้นหิน และ (3) รอยแตกขนานกับชั้นหิน จากหลักฐานการตัดกันของรอยแตกพบว่า รอยแตกตั้งฉากกับชั้นหินและรอยแตกทำมุมกับชั้นหินมีความสัมพันธ์กับชั้นหินคดโค้งและรอยเลื่อนย้อน จากนั้นพนังหินแอนดีไซด์และรอยแตกขนานกับชั้นหินเกิดต่อมาตามลำดับ ระบบรอยแตกทั้ง 3 ระบบมีความสัมพันธ์กับวิวัฒนาการธรณีวิทยาโครงสร้างที่มีผลมาจากการชนกันของแผ่นจุลทวีปไซบูมาสุและแผ่นจุลทวีปอินโดไชน่า มีความสัมพันธ์กับการเกิดแนวชั้นหินคดโค้งเลย-เพชรบูรณ์ หรือการก่อเทือกเขาอินโดไชเนียนในช่วงยุคไทรแอสสิกถึงยุคจูแรสสิก
การวิเคราะห์ปริมาณกรดซอร์บิกและกรดเบนโซอิกโดยการสกัดระดับจุลภาคด้วยวัฏภาคของแข็งแบบ เฮดสเปซและเทคนิคไฮเพอร์ฟอร์แมนซ์ลิควิดโครมาโทกราฟี
Authors:   , ธรรมาภิมุข กรรณิการ์
Published: February 2025

กรดซอร์บิกและกรดเบนโซอิกนิยมใช้เป็นสารกันบูดในอาหาร เพื่อยับยั้งการเจริญเติบโตของจุลินทรีย์ ที่เป็นสาเหตุ ทำให้อาหารเน่าเสีย โดยหากมีสารกันบูดอยู่ในอาหารมากเกินไป อาจก่อให้เกิดอันตรายต่อผู้บริโภคได้ ดังนั้นในงานวิจัยนี้ได้ พัฒนาวิธีการวิเคราะห์ปริมาณกรดซอร์บิกและกรดเบนโซอิก โดยทำการสกัดด้วยเทคนิคการสกัดระดับจุลภาคด้วยวัฏภาค ของแข็ง (SPME) และนำไปวิเคราะห์ด้วยเทคนิคไฮเพอร์ฟอร์แมนซ์ลิควิดโครมาโทกราฟี (HPLC) โดยทำการเปรียบเทียบ ระหว่างการสกัดระดับจุลภาคด้วยวัฏภาคของแข็งแบบโดยตรง (DI-SPME) และการสกัดระดับจุลภาคด้วยวัฏภาคของแข็งแบบ เฮดสเปซ (HS-SPME) โดยใช้เส้นใยชนิดพอลิอะคริเลต (df=85 ไมโครเมตร) ทำการสกัด 40 นาที และทำการชะด้วย สารละลายผสมของเมทานอล-น้ำ (อัตราส่วน 40:60) ปริมาตร 1 มิลลิลิตร เป็นเวลา 5 นาที พบว่าการสกัดแบบ DI-SPME ที่ อุณหภูมิห้อง ให้ประสิทธิภาพสูงกว่าการสกัดแบบ HS-SPME ที่อุณหภูมิ 50 องศาเซลเซียส แต่การสกัดแบบ DI-SPME อาจ เกิดการรบกวนจากเมทริกซ์ในตัวอย่างมากกว่า จากนั้นทำการศึกษาปัจจัยต่างๆ เพื่อเพิ่มประสิทธิภาพการสกัดด้วย HS-SPME ได้แก่ ความเป็นกรด-เบสของสารละลายและการเติมเกลือ พบว่า การสกัดแบบ HS-SPME มีประสิทธิภาพเพิ่มขึ้น เมื่อให้สาร ตัวอย่างอยู่ในกรดซัลฟิวริกเข้มข้น 0.05 โมลาร์ และเติมเกลือโซเดียมซัลเฟต 0.4 กรัมต่อมิลลิลิตร
Does social support buffer the negative effects of Benevolent Sexism
Authors:   , Leryotchaipong Chalita
Published: February 2025

This study aimed to explore the relationship between benevolent sexism (BS) and task confidence with social support as a moderator among Thai female sample. Firstly, we hypothesised that there would be a negative correlation between BS and task confidence. Secondly, for moderating effects of sense of social support on BS and task confidence, we hypothesised that having sense of social support would buffer the negative effects of BS and task confidence. A total of 176 Thai female participants completed the online survey and were randomly assigned to either social support condition or no social support condition. The study composed of sense of social support priming and 3 scales measuring BS, sense of social support, and task confidence. From the results of moderation analyses using Process program from SPSS, only the main effect of BS on task confidence was found, but there was no significant moderating effect of sense of social support. Implications and limitations of these results are discussed.
การแยกอิแนนทิโอเมอร์ของแอลกอฮอล์ด้วยแก๊สโครมาโทกราฟีโดยใช้ อนุพันธ์ไซโคลเดกซ์ทรินเป็นเฟสคงที่
Authors:   , ยศจนา ปริยฉัตร
Published: February 2025

งานวิจัยนี้สังเคราะห์ไครัลแอลกอฮอล์จำนวน 4 ชนิดจากปฏิกิริยารีดักชันของคีโทน และศึกษาการแยกอิแนนทิโอเมอร์ของแอลกอฮอล์จำนวนรวม 26 ชนิด ที่มีโครงสร้างหลัก 3 กลุ่ม คือ 1-phenylethanol, 1-phenylpropan-1-ol และ 1-indanol ด้วยแก๊สโครมาโทกราฟี โดย ใช้ 2-O-methyl-3-O-acetyl-6-O-tert-butyldimethylsilyl-β-cyclodextrin เป็นเฟสคงที่ พบว่า อนุพันธ์ไซโคลเดกซ์ทรินชนิดนี้แยกอิแนนทิโอเมอร์ของแอลกอฮอล์ได้ดี โครงสร้างหลักของสาร ชนิดและตำแหน่งของหมู่แทนที่ มีผลต่อการแยกคู่อิแนนทิโอเมอร์อย่างมาก โดยเฉพาะสารใน กลุ่ม 1-indanol ที่แยกได้สมบูรณ์ภายในเวลาอันสั้น (น้อยกว่า 2 นาที) ในขณะที่ 1-(2- methylphenyl)ethanol (หรือ PE-2Me) ใช้เวลาแยกสมบูรณ์นานที่สุด
การพิสูจน์เอกลักษณ์ของสารระเหยง่ายในกระชายด้วยวิธีแก๊สโครมาโทกราฟีขแมสสเปกโทรตรี ร่วมกับเคโมเมทริกซ์
Authors:   , ธนวนิชนาม พงศภัค
Published: February 2025

ได้พิสูจน์ทราบเอกลักษณ์ของสารระเหยง่ายในกระชายด้วยเทคนิคแก๊สโครมาโทกราฟี-แมสสเปกโทรเมตรี GC-MS) ร่วมกับเทคนิคเฮดสเปซโซลิดเฟสไมโครเอกซ์แทรกชัน (HS-SPME) โดยใช้แคปิลลารีคอลัมน์ประเภท HP-5MS ขนาด 30 m x 0.25 mm x 0.25 um จากการออกแบบการทดลองโดยการวิเคราะห์ทีละตัวแปร (Single factor optimization) ร่วมกับการออกแบบการทดลองชนิด central composite design (CCD) เพื่อหาสภาวะที่เหมาะสมในการเตรียมตัวอย่างกระชายด้วย HS-SPME พบว่าสภาวะที่เหมาะสมของ HS-SPME คือ อุณหภูมิที่ใช้ในการสกัดเท่ากับ 40 องศาเซลเซียส ระยะเวลาที่ใช้ในการสกัดเท่ากับ 30 นาที สำหรับตัวอย่างกระชายส่วนราก (rootlet) และ 70 องศาเซลเซียส 60 นาที สำหรับตัวอย่างกระชายส่วนเหง้า (rhizome) จากการพิสูจน์ทราบเอกลัษกษณ์ของสารระเหยง่ายในกระชายโดยเปรียบเทียบกับฐานข้อมูล NISTO8 สามารถพิสูจน์ทราบเอกลักษณ์ของสารระเหยง่ายได้ทั้งหมด 30 ชนิด โดยเมื่อใช้วิธีเคโมเมทริกซ์ชนิดการวิเคราะห์องค์ประกอบหลัก (PCA) พบว่าสามารถจำแนกกลุ่มของกระชายที่มาจากแหล่งเพาะปลูกที่แตกต่างกันได้เป็น 4 กลุ่ม ได้แก่ จังหวัดนครปฐม พิษณุโลก เพชรบูรณ์ และระนอง ด้วยรูปแบบ PCA ที่แตกต่างกัน ดังนั้นจึงบ่งชี้ได้ว่าสามารถใช้วิธี HS-SPME-GC-MS ร่วมกับวิธีเคโมเมทริกซ์ในการพิสูจน์ทราบกระชายที่มาจากแหล่งเพาะปลูกที่แตกต่างกันได้
การดูดซับสารลดแรงตึงผิวด้วยเมโซพอรัสซิลิกา
Authors:   , มีทรัพย์ ธนาภร
Published: February 2025

งานวิจัยนี้มีวัตถุประสงค์เพื่อศึกษาการดูดซับแฟตตี้แอลกอฮอล์อีทอกซีเลตบนเมโซพอรัสซิลิกา วัสดุถูกเตรียมโดยใช้เททระเอทอกซี่ไซเลน (TEOS) เป็นสารตั้งต้น และเซทิลไตรเมทิลแอมโมเนียมโบรไมด์ (CTAB) เป็น สารต้นแบบ จากนั้นจึงนำซิลิกาที่สังเคราะห์ได้ไปเผาที่อุณหภูมิสูง เพื่อกำจัดสารอินทรีย์ทั้งหมดออกจากซิลิกา นอกจากนี้ สมบัติทางกายภาพของซิลิกาถูกแสดงลักษณะเฉพาะด้วยเทคนิค FTIR, XRD และการดูดซับไนโตรเจน ผลการทดลองที่ได้ยืนยันถึงความเป็นเมโซพอรัสซิลิกาที่มีโครงสร้างเป็นผลึก และมีพื้นที่ผิวสูง สำหรับการตรวจสอบ สมบัติในการดูดซับสารลดแรงตึงผิวของเมโซพอรัสซิลิกาใช้วิธีการแบบแบทช์ในการทดลองเรื่องการดูดซับ โดยมี หลากหลายปัจจัยที่ทำการศึกษา ได้แก่ เวลา ปริมาณซิลิกา และความเข้มข้นเริ่มต้นของสารละลายสารลดแรงตึงผิว ผลการศึกษาพบว่า ประสิทธิภาพในการดูดซับที่ดีที่สุดสามารถได้มาภายในเวลา 15 นาที มีไอโซเทิร์มการดูดซับ เป็นไปตามแบบจำลองของแลงเมียร์ ค่าความสามารถสูงสุดของซิลิกาในการดูดซับคือ 588.24 mg/g และค่าคงที่ สมดุลการดูดซับคือ 7.33 × 10⁻² L/mg งานวิจัยนี้บ่งบอกถึงการประยุกต์ที่ดีของเมโซพอรัสซิลิกำกับการดูดซับสาร ลดแรงตึงผิวชนิดไม่มีประจุ
ฤทธิ์ต้านแบคทีเรียและผลการเสริมฤทธิ์ของผลิตภัณฑ์ธรรมชาติที่คัดเลือก
Authors:   , โหลยค้า บุณยนุช
Published: February 2025

งานวิจัยนี้มีเป้าหมายเพื่อหาสารที่มีฤทธิ์ยับยั้งเชื้อแบคทีเรีย สารที่คัดเลือกมาทดสอบทั้งหมด 17 ชนิด ได้แก่ สารที่มีขายทางการค้า 1 สาร ผลิตภัณฑ์ธรรมชาติที่แยกจากพันธุ์ไม้ไทย 8 สาร สารที่ ได้จากการสังเคราะห์ 2 สาร และสารอื่นๆที่ได้รับความอนุเคราะห์จากห้องปฏิบัติการวิจัยผลิตภัณฑ์ ธรรมชาติ 6 สาร ได้ตรวจสอบโครงสร้างสารที่แยกและที่สังเคราะห์ได้โดยเทคนิค 1H NMR สเปกโทรส โกปี สาร 7 ชนิด ได้แก่ 6,8-dibromochrysin, 6,8-diiodochrysin, α-mangostin, mansonone G, allyl ether mansonone G, anacardic acid และ usnic acid มีฤทธิ์ยับยั้งเชื้อแบคทีเรีย Staphylococcus aureus, Streptococcus mutans และ Streptococcus sobrinus ให้ค่า MIC 0.98-125 μM เมื่อศึกษาผลการออกฤทธิ์ร่วมกันระหว่าง 6,8-dibromochrysin และ 6,8- diiodochrysin กับยาปฏิชีวนะ tetracycline พบว่าให้ผลเสริมฤทธิ์กัน เพิ่มประสิทธิภาพของ tetracycline ได้มากขึ้น 8 เท่าในการยับยั้งเชื้อ S. aureus นอกจากนี้ได้ศึกษาสารที่มีฤทธิ์ยับยั้งเชื้อ แบคทีเรียดื้อยา methicillin-resistant S. aureus (MRSA) พบว่าสาร 3 ชนิดให้ผลยับยั้งที่ดี ได้แก่ α-mangostin, mansonone G และ usnic acid ด้วยค่า MIC 7.81-125 μM
The effects of reinforcement sensitivity theory and illusion of control on reported engagement in risky driving behaviours in Thailand
Authors:   , Koh Katherena
Published: February 2025

This present study examined the effects of personality on driving behaviours, with illusion of control as a mediator in Thailand. Overall, there were three hypotheses: 1) People who are more sensitive to reward are more likely to engage in risky driving behaviours. 2) People who are more sensitive to punishment are less likely to engage in risky driving behaviours. 3a) Effects of reward sensitivity on driving behaviours will be mediated by illusion of control. 3b) Effects of punishment and driving behaviours will be mediated by illusion of control. A total of 75 participants participated in the study by voluntarily completing an online questionnaire made available through social platforms. The collected data was analysed by using the IBM SPSS statistical software. In conclusion, the present findings are inconsistent with the previous literature. Thus, none of the stated hypotheses have been supported.
การพัฒนาแผ่นตรวจวัดพีเอชด้วยเซลลูโลสและแอนโทไซยานินจากดอกอัญชัน
Authors:   , รุ่งเลิศสิทธิกุล สิราวรรณ
Published: February 2025

งานวิจัยนี้มุ่งเน้นศึกษาความคงตัวของสีแอนโทไซยานินจากดอกอัญชัน (BPAn) และพัฒนาแผ่นตรวจวัดพีเอชจากแบคทีเรียเซลลูโลส (BC) ที่มี BPAn สารสกัด BPAn นี้จะถูกแยกส่วนด้วยการลงคอลัมน์ Diaion HP20 และชะด้วยเมทานอลจะได้สารสกัด BPAn-M สารสกัดแอนโทไซยานินทั้งสองนี้จะให้สีในช่วงพีเอช 1-14 เหมือนกันแต่สารสกัด BPAn-M มีความเข้มข้นของแอนโทไซยานินมากกว่า BPAn ทั้งสารสกัด BPAn และ BPAn-M แสดงความเสถียรต่อแสงและความร้อนแตกต่างกัน นอกจากนี้ได้เตรียมแผ่นตรวจวัดพีเอช BC-Alg-BPAn โดยแช่แผ่นแบคทีเรียเซลลูโลสในสารละลายแอลจิเนตและสารละลาย BPAn นำแผ่นตรวจวัดหลังจากทำให้แห้งแล้วไปศึกษาสมบัติทางเคมี-กายภาพด้วยเทคนิค FE-SEM และ FTIR แผ่นตรวจวัดพีเอชที่ใช้สารละลาย BPAn ความเข้มข้นร้อยละ 0.5 จะให้การเปลี่ยนแปลงของสีชัดเจนมากที่สุดเมื่อมองด้วยตาเปล่า
การสังเคราะห์และการศึกษาสมบัติในการเร่งปฏิกิริยาของอนุภาคนาโนเหล็กออกไซด์-พัลลาเดียม
Authors:   , ไชโย อังคณา
Published: February 2025

การใช้ตัวเร่งปฏิกิริยาพัลลาเดียมสำหรับปฏิกิริยา Suzuki coupling ประสบปัญหาในการแยกตัวเร่งออกจากสารผลิตภัณฑ์ได้ยาก เพื่อการแก้ไขปัญหาดังกล่าว จึงนำมาสู่การสังเคราะห์ตัวเร่งปฏิกิริยาอนุภาคนาโนเหล็ก-พัลลาเดียมในงานชิ้นนี้ ทำให้สามารถแยกตัวเร่งปฏิกิริยาออกจากสารผลิตภัณฑ์ได้โดยใช้สนามแม่เหล็กภายนอก โดยมุ่งความสนใจไปที่เหล็กออกไซด์เพราะมีความเสถียรในอากาศมากกว่าเหล็กที่มีเลขออกซิเดชันเป็นศูนย์ นอกจากนี้ เพื่อลดปัญหาสิ่งแวดล้อมงานวิจัยนี้ให้ความสนใจปฏิกิริยา Suzuki coupling ในระบบที่มีน้ำเป็นตัวทำละลาย แต่ด้วยสมบัติความเป็นแม่เหล็กของตัวเร่งปฏิกิริยาซึ่งอาจก่อให้เกิดการรวมตัวกันเป็นอนุภาคที่มีขนาดใหญ่ขึ้น ทำให้ความสามารถในการเร่งปฏิกิริยาลดลง การใช้ stabilizer มาเชื่อมต่อกับอนุภาคตัวเร่งปฏิกิริยาเพื่อให้อนุภาคนาโนของเหล็ก-พัลลาเดียมเกิดการกระจายตัวในน้ำที่ดีจึงเป็นสิ่งที่น่าสนใจ โดย stabilizer ที่สนใจคือ modified Polyacrylic acid (mPAA) modified Polyethylenimine (mPEI) และ Dihydrolipoic Acid (DHLA) การสังเคราะห์ตัวเร่งปฏิกิริยาอนุภาคนาโนเหล็ก-พัลลาเดียมที่เชื่อมต่อกับ stabilizer จะถูกแบ่งออกเป็น 3 ขั้นตอนหลัก ๆ คือ การสังเคราะห์แกนกลางเหล็กออกไซด์จากสารประกอบเชิงซ้อน Fe(III)-oleate oleic acid และ oleylamine การสังเคราะห์อนุภาคนาโนเหล็กออกไซด์-พัลลาเดียมที่อุณหภูมิ 310 องศาเซลเซียสภายใต้สภาวะแก๊สไนโตรเจน และการเชื่อมต่อ stabilizer กับอนุภาคนาโนเหล็กออกไซด์-พัลลาเดียม กล้องจุลทรรศน์อิเล็กตรอนแบบส่องผ่าน การเลี้ยวเบนของรังสีเอกซ์ และอินฟราเรดสเปกโตรสโกปีใช้เพื่อยืนยันการอยู่ร่วมกันแบบคอมพอสิตของ Fe₃O₄/Pd-stabilizer จากนั้นจึงนำไปทดลองเร่งปฏิกิริยา Suzuki coupling ระหว่าง 4-iodoanisole และ phenylboronic acid เพื่อเปรียบเทียบความสามารถในการเร่งปฏิกิริยาของตัวเร่งปฏิกิริยาทั้ง 4 ชนิด ได้แก่ ตัวเร่งปฏิกิริยาที่มี stabilizer 3 ชนิดและที่ไม่มี stabilizer ผลที่ได้คือ Fe₃O₄/Pd-mPAA สามารถเร่งปฏิกิริยาได้ดีที่สุด (100% conversion) และ Fe₃O₄/Pd-DHLA สามารถเร่งปฏิกิริยาได้น้อยที่สุด (5±3% conversion) ที่เวลา 12 ชั่วโมง อุณหภูมิ 100 องศาเซลเซียส โดยความสามารถในการเร่งปฏิกิริยาขึ้นอยู่กับความสามารถในการกระจายตัวของอนุภาคในภาวะที่ใช้งานและปริมาณพัลลาเดียมที่สามารถกระจายในน้ำของตัวเร่งปฏิกิริยาแต่ละชนิด
อิทธิพลของบุคลิกภาพแบบไม่มั่นคงทางอารมณ์, บุคลิกภาพแบบเข้าสังคม, และการเห็นคุณค่าในตนเอง ต่อพฤติกรรมนักเลงคีย์บอร์ด
Authors:   , พงษ์ชู จุฑารัตน์
Published: February 2025

การวิจัยครั้งนี้มีวัตถุประสงค์เพื่อทดสอบอิทธิพลของบุคลิกภาพแบบไม่มั่นคงทางอารมณ์, บุคลิกภาพแบบเข้าสังคม และการเห็นคุณค่าในตนเอง ต่อการทำพฤติกรรมนักเลงคีย์บอร์ด นอกจากนี้ยังต้องการทดสอบอิทธิพลส่งผ่านและอิทธิพลกำกับของการเห็นคุณค่าในตนเองต่อพฤติกรรมดังกล่าวด้วย โดยกลุ่มตัวอย่างเป็นบุคคลทั่วไป ที่มีอายุระหว่าง 18-25 ปี จำนวน 337 คน แบ่งเป็นเพศหญิง 271 คน เพศชาย 60คน และเพศอื่น ๆ 6 คน ผลการทดสอบสมมติฐานด้วยสถิติการถดถอยพหุคูณ พบว่า การเห็นคุณค่าในตนเองมีสหสัมพันธ์ทางลบกับพฤติกรรมนักเลงคีย์บอร์ด แต่บุคลิกภาพแบบไม่มั่นคงทางอารมณ์ มีสหสัมพันธ์ทางบวกกับพฤติกรรมนักเลงคีย์บอร์ด ทั้งนี้ ไม่พบอิทธิพลส่งผ่านของการเห็นคุณค่าในตนเองต่อความสัมพันธ์ระหว่างบุคลิกภาพแบบไม่มั่นคงทางอารมณ์ และพฤติกรรมนักเลงคีย์บอร์ด เช่นเดียวกับไม่พบอิทธิพลกำกับของการเห็นคุณค่าในตนเองต่อความสัมพันธ์ระหว่างบุคลิกภาพแบบเข้าสังคมและพฤติกรรมนักเลงคีย์บอร์ด คำสำคัญ: พฤติกรรมนักเลงคีย์บอร์ด (Internet trolling), การเห็นคุณค่าในตนเอง (Self-esteem), บุคลิกภาพแบบเข้าสังคม (Extraversion), บุคลิกภาพแบบไม่มั่นคงทางอารมณ์ (Neuroticism)
การพัฒนามาตรวัดกรอบความคิดสากล
Authors:   , ถนอมสุข คฑาวุธ
Published: February 2025

งานวิจัยนี้มีวัตถุประสงค์เพื่อพัฒนามาตรวัดกรอบความคิดสากล (global mindset) ซึ่งหมายถึงคุณลักษณะของผู้ที่มีแนวโน้มจะประสบความสำเร็จในการปฏิบัติหน้าที่ในต่างแดน ผู้วิจัยออกแบบและพัฒนาข้อคำถามในมาตรวัดขึ้นมาใหม่ด้วยตนเองทั้งหมด โดยอ้างอิงจากวรรณกรรมที่เกี่ยวข้องกับกรอบความคิดสากล การพัฒนามาตรวัดแบ่งออกเป็น 2 ช่วง ช่วงแรกเป็นการสร้างข้อคำถามและทดสอบองค์ประกอบและความเที่ยง โดยเก็บข้อมูลจากกลุ่มตัวอย่างจำนวน 79 คน จากนั้นนำข้อมูลที่ได้มาวิเคราะห์องค์ประกอบเชิงสำรวจ ได้ข้อคำถามที่มีคุณภาพจำนวน 40 ข้อ โดยแบ่งองค์ประกอบเป็น 3 มิติใหญ่ 9 องค์ประกอบย่อย ได้แก่ 1.มิติด้านความรู้ มีองค์ประกอบย่อยคือ ความเข้าใจในธุรกิจ การบริหารความแตกต่างและการสร้างเครือข่ายธุรกิจระดับสากล 2.มิติด้านคุณลักษณะ มีองค์ประกอบย่อยคือ การเปิดรับวัฒนธรรมอื่น ความยินดีต่อการพัฒนาความสัมพันธ์ การเข้าใจวัฒนธรรมอื่นและความใฝ่รู้ในวัฒนธรรมอื่น และ 3.มิติด้านจิตวิทยา มีองค์ประกอบย่อยคือ ความมั่นใจในตนเองและความสามารถในการฟื้นพลัง ช่วงที่สองเป็นการทดสอบความตรงของมาตรวัดด้วยการทดสอบกับกลุ่มที่รู้ลักษณะอยู่แล้ว (known-group validity) โดยเก็บข้อมูลจากกลุ่มตัวอย่าง 2 กลุ่มที่มีหลักฐานว่าน่าจะมีกรอบความคิดสากลแตกต่างกันอย่างชัดเจน ได้แก่ กลุ่มที่ผู้วิจัยรู้ว่าจะมีลักษณะกรอบความคิดสากลต่ำ คือ ข้าราชการในองค์การบริหารส่วนท้องถิ่น และกลุ่มที่ผู้วิจัยรู้ว่าจะมีลักษณะกรอบความคิดสากลสูง คือพนักงานบริษัทเอกชนที่เป็นสากลซึ่งประจำอยู่สาขาต่างประเทศ จำนวนกลุ่มละ 12 คน ผลการทดสอบความตรงพบว่า คะแนนของกลุ่มตัวอย่างที่ผู้วิจัยรู้ว่าจะมีลักษณะกรอบความคิดสากลสูง มีค่ามากกว่าคะแนนของกลุ่มตัวอย่างที่ผู้วิจัยรู้ว่าจะมีลักษณะกรอบความคิดสากลต่ำอย่างมีนัยสำคัญทางสถิติในทุกมิติ
ลักษณะเฉพาะการสะสมตัวของตะกอนชายฝั่งที่ผิดปกติ บริเวณอำเภอกุยบุรี จังหวัดประจวบคีรีขันธ์
Authors:   , ตันติธีรกุล อารยา
Published: February 2025

ตะกอนชายฝั่งที่ผิดปกติเกิดจากกระบวนการสะสมตัวที่ได้รับอิทธิพลจากพายุหรือช่วงเวลาที่ เกิดคลื่นลมแรงมากกว่าปกติ เมื่อมีคลื่นลมแรงจะเกิดคลื่นซัดล้นฝั่งข้ามสันทราย (beach ridge ) และกร่อนตะกอนจากสันทรายไปสะสมตัวอยู่บริเวณหลังสันทราย ซึ่งอาจสร้างความเสียหายต่อทรัพย์สิน หรือสิ่งก่อสร้างที่ตั้งอยู่บริเวณพื้นที่ชายฝั่งได้ การวิจัยครั้งนี้มีวัตถุประสงค์เพื่อศึกษาลักษณะโครงสร้าง และวิเคราะห์สมบัติทางกายภาพของตะกอนชายฝั่งที่ผิดปกติ บริเวณชายฝั่งบ้านเขาแดง อำเภอกุยบุรี จังหวัดประจวบคีรีขันธ์ จากการสำรวจและเก็บข้อมูลภาคสนาม ได้แก่ การวัดระดับความลาดชันของ ชายหาด การเก็บตัวอย่างตะกอนในแนวดิ่ง และตัวอย่างตะกอนพื้นผิว พบว่า พื้นที่ที่พบการสะสมตัว ของตะกอนชายฝั่งที่ผิดปกติมีธรณีสัณฐานเป็นพื้นที่ลุ่มต่ำอยู่ทางด้านทิศตะวันตกของสันทราย มีการสะสมตัวของตะกอนในลักษณะผืนทราย (sand sheet) หลายชั้นในส่วนบน มีความหนาตั้งแต่ 50-70 เซนติเมตร ปิดทับโคลนทะเล (marine mud) ค่าการกระจายตัวของขนาดตะกอนชายฝั่งที่ผิดปกติใน พื้นที่ศึกษาประกอบด้วย ตะกอนทรายขนาดละเอียดถึงละเอียดมาก ( fine to very fine sand) เมื่อเข้าใกล้แผ่นดินขนาดตะกอนมีแนวโน้มเล็กลง พบลักษณะโครงสร้าง ได้แก่ โครงสร้างชั้นบาง (lamination) ที่มีการเรียงตัวของขนาดตะกอนในแนวดิ่งแบบผกผัน (reverse grading) ในช่วงต้นของการสะสมตัว ในขณะที่พบโครงสร้าง climbing ripple เมื่อมีการสะสมตัวไกลออกไป นอกจากนี้ ยังพบชั้นทรายขนาดปานกลางหลายชั้นที่มีการเรียงตัวของขนาดตะกอนในแนวดิ่งแบบปกติ (normal grading) ความหนาของชั้นที่พบโครงสร้างตะกอนตั้งแต่ 4-15 เซนติเมตร องค์ประกอบตะกอนส่วน ใหญ่เป็นแร่ควอตซ์และเศษเปลือกหอยในบางชั้น โครงสร้างที่พบบ่งบอกถึงการตกสะสมตัวจาก กระบวนการคลื่นซัดล้นฝั่ง ( overwash process ) ที่ได้รับอิทธิพลจากพายุ
The relationship between types of narcissism and motivations for posting self-photography on instagram
Authors:   , Paisarnsrisomsuk Nuttha
Published: February 2025

Self-photography is defined as a photo with only oneself that is taken by oneself or other people. This study aims to examine the relationship between grandiose narcissism types (i.e., Leadership/Authority, Grandiose/Exhibitionism, Entitlement/Exploitativeness) and motivations in predicting self-photography posting on Instagram. We hypothesized that individuals with narcissism would post self-photography with the motives to seek attention and to communicate with others. A total of 180 participants completed a questionnaire assessing grandiose narcissism and motivations for posting self-photography. A hierarchical regression was used to analyze data. The results revealed that only grandiose narcissism and its subtype, Grandiose/Exhibitionism, were associated with attention seeking motivation for posting self-photography. Other than this association, there was no other relationships between narcissism types and types of motivations. Results suggest that individuals with high grandiose narcissism and high grandiose exhibitionism narcissism are more likely to post self-photography to seek attention. The relationship between communal narcissism and motivations was also analyzed as additional analysis.
การสกัดสารลดแรงตึงผิว dehydol LS7 ด้วยเมโซพอรัสซิลิกา
Authors:   , อัครประเสริฐกิจ กรญาณ์
Published: February 2025

งานวิจัยนี้มีวัตถุประสงค์เพื่อศึกษาการดูดซับแฟตตี้แอลกอฮอล์อีทอกซีเลตบนเมโซพอรัสซิลิกา เตรียมซิลิกาโดยใช้เททระเอทอกซี่ไซเลน (TEOS) เป็นสารตั้งต้น และเซทิลไตรเมทิลแอมโมเนียมโบรไมด์ (CTAB) เป็นสารต้นแบบ จากนั้นจึงนำซิลิกาที่สังเคราะห์ได้ไปเผาที่อุณหภูมิสูง เพื่อกำจัดสารอินทรีย์ทั้งหมด ออกจากซิลิกา สำหรับการตรวจสอบสมบัติในการดูดซับสารลดแรงตึงผิวของเมโซพอรัสซิลิกาใช้วิธีการแบบ แบทช์ในการทดลองเรื่องการดูดซับ โดยเปลี่ยนแปลงความเข้มข้นเริ่มต้นของสารละลายสารลดแรงตึงผิวที่ค่า ต่าง ๆ จากนั้นตรวจสอบไอโซเทอมของการดูดซับ ผลที่ได้แสดงให้เห็นถึงความเข้ากันได้ที่ดีกว่ากับไอโซเทอม แบบแลงเมียร์ ค่าความสามารถในการดูดซับสูงสุดของซิลิกาคือ 769.23 mg/g และค่าคงที่สมดุลการดูดซับ คือ 5.62 × 10-⁴ L/mg งานวิจัยนี้บ่งบอกถึงการประยุกต์ที่ดีของเมโซพอรัสซิลิกากับการดูดซับสารลดแรงตึง ผิวชนิดไม่มีประจุ
การสังเคราะห์อนุภาคนาโนของแคลเซียมคาร์บอเนตเพื่อเพิ่มความเสถียรของ แอนโทไซยานินจากดอกอัญชัน
Authors:   , หลงบางพลี กฤษณะ
Published: February 2025

ในงานวิจัยนี้ได้สกัดแอนโทไซยานินจากดอกอัญชันและสังเคราะห์อนุภาคนาโนของแคลเซียมคาร์บอเนตด้วยวิธีตกตะกอนทางเคมี โดยติดแอนโทไซยานินไว้กับอนุภาค ผลิตภัณฑ์ทุกชนิดพิสูจน์เอกลักษณ์ด้วยเทอร์โมกราวิเมตรีและกล้องจุลทรรศน์อิเล็กตรอนแบบส่องกราด ภาพจากกล้องจุลทรรศน์แสดงว่าอนุภาคที่สังเคราะห์ได้มีขนาดประมาณ 60 ถึง 100 นาโนเมตร และกราฟจากเทอร์โมกราวิเมตรียืนยันว่ามีอนุภาคของแอนโทไซยานินอยู่เป็นปริมาณร้อยละ 5.7% โดยน้ำหนัก
ผลของสารสกัดจากปฏิสัมพันธ์ของแบคทีเรียต่อการเจริญเติบโตของ Vigna radiata
Authors:   , สวัสดิ์มงคล ณัฐชา
Published: February 2025

แบคทีเรียส่งเสริมการเจริญเติบโตของพืช (Plant Growth Promoting Bacteria : PGPB) เป็นแบคทีเรียที่อาศัยและเจริญเติบโตร่วมกับพืช โดยมีกลไกในการส่งเสริมการเจริญเติบโตของพืช เช่น การตรึงไนโตรเจน การสร้างสารควบคุมการเจริญเติบโตของพืช การสร้างสารที่ยับยั้งสารที่เป็นอันตรายต่อพืช เป็นต้น ในงานวิจัยนี้ ผู้วิจัยได้ศึกษาปฏิสัมพันธ์ของแบคทีเรียที่รากพืช (Rhizosphere bacteria) ในกลุ่ม PGPB ต่อการเจริญเติบโตของพืช โดยเลือกใช้แบคทีเรียที่ส่งเสริมการเจริญเติบโตของพืช 3 สายพันธุ์ ได้แก่ Ochrobactrum sp. MC22, Pseudomonas fluorescens MC46 และ Pseudomonas sp. MS45 ซึ่งมีสมบัติในการย่อยสลายสารตกค้างในสิ่งแวดล้อม ได้แก่ ไตรโคลคาร์บานและไตรโคลซาน การศึกษาลักษณะการเจริญเติบโตของแบคทีเรียในอาหารเลี้ยงเชื้อเหลว Mineral-salt medium พบว่าเชื้อทั้ง 3 สายพันธุ์ เริ่มเข้าสู่ระยะแบ่งตัวทวีคูณที่เวลา 6 ชั่วโมง และเริ่มเข้าสู่ระยะคงจำนวนเซลล์ที่เวลา 12 ชั่วโมง จากนั้นศึกษาปริมาตรในส่วนของอาหารเหลวที่ใช้ในการเลี้ยงเชื้อแบคทีเรียสายพันธุ์ MC46 ที่เหมาะสมต่อการนำมาเตรียมสารสกัดเพื่อศึกษาการเจริญเติบโตของถั่วเขียว Vigna radiata พบว่าสารสกัดจากอาหารเหลวจากการเลี้ยงเชื้อ MC46 20 mL สามารถทำให้ลำต้นพืชโตมากกว่าชุดควบคุมซึ่งไม่มีสารสกัด เป็น 1.2 เท่า แต่ไม่ส่งผลต่อรากพืชอย่างมีนัยสำคัญทางสถิติ สุดท้ายผู้วิจัยนำแบคทีเรียทั้ง 3 สายพันธุ์ มาผสมกันในอัตราส่วนต่างๆ โดยมีปริมาตรรวมเป็น 20 mL ที่เวลา 6 ชั่วโมง และเลี้ยงร่วมกันต่อไปเป็นเวลาอีก 6 ชั่วโมง จนเริ่มเข้าสู่ระยะคงจำนวนเซลล์ และนำสารสกัดเอทิลอะซิเตตของส่วนอาหารเหลวจากปฏิสัมพันธ์ดังกล่าวมาศึกษาการเจริญเติบโตของรากและลำต้นถั่วเขียว พบว่า สารสกัดเหล่านี้ไม่ส่งผลต่อการเจริญเติบโตของรากและลำต้นถั่วเขียวอย่างมีนัยสำคัญทางสถิติ เมื่อเทียบกับสารสกัดจากอาหารเหลวของแบคทีเรียในอัตราส่วนเดียวกันที่ไม่มีปฏิสัมพันธ์ต่อกัน
การสกัดโปรตีนไฮโดรไลเซตจากรำข้าวสังข์หยดเพื่อการแปรรูปเป็นผลิตภัณฑ์อาหารเสริม
Authors:   , ศรีเจริญ ณัชชา
Published: February 2025

ราข้าวเป็นของเสียจากกระบวนการสีข้าวซึ่งในราข้าวนั้นมีปริมาณโปรตีนมากถึง 12 – 20% โดย ข้าวสังข์หยดนั้นเป็นข้าว GI (Geographical Indications) ที่ปลูกในจังหวัดพัทลุง มีลักษณะเป็นสีม่วงแดง และมีฤทธิ์ในการต่อต้านอนุมูลอิสระและวิตามินที่สูง จึงทำให้งานวิจัยนี้สนใจในการนำโปรตีนไฮโดรไลเซตที่สกัดได้จากราข้าวสังข์หยดมาศึกษาในการทำเป็นอาหารเสริม โดยจะเตรียมโปรตีนสกัดจากราข้าวสังข์หยดด้วยวิธีการสกัดด้วยเบสแล้วตกตะกอนด้วยกรดที่จุดไอโซอิเล็กทริก แล้วทำการไฮโดรไลซิสโปรตีนด้วยเอนไซม์ปาเปนที่ pH 7.0 อุณหภูมิ 37 องศาเซลเซียส จากนั้นนำโปรตีนที่ได้ไปผสมกับโปรตีนตามท้องตลาดสองชนิดได้แก่ โปรตีนจากไข่ขาว และ เวย์โปรตีน ไอโซเลท เพื่อพัฒนาผลิตภัณฑ์อาหารเสริมโปรตีนตามท้องตลาด โดยพบว่าการผสมโปรตีนไฮโดรไลเซตที่สกัดได้จากราข้าวสังข์หยด 10% กับ เวย์โปรตีน ไอโซเลท เป็นอัตราส่วนที่เหมาะสมที่สุด ที่ให้ปริมาณสารประกอบฟีนอลสูงถึง 20.13 mg GAE / g sample และมีฤทธิ์ในการต่อต้านอนุมูลอิสระที่สูงโดยรายงานเป็นค่า IC50 เท่ากับ 271.1 μg/mL จึงทำให้เกิดเป็นผลิตภัณฑ์อาหารเสริมไฮน์โปรตีน นอกจากนี้ยังมีฤทธิ์ในการต่อต้านอนุมูลอิสระสูงกว่าผลิตภัณฑ์อาหารเสริมโปรตีนตามท้องตลาดทั่วไปอีก 6 ชนิด ดังนั้นไฮน์โปรตีนจึงเป็นผลิตภัณฑ์อาหารเสริมโปรตีนอีกหนึ่งทางเลือกที่ไม่เพียงแต่จะมีปริมาณโปรตีนที่สูงแต่ยังมีฤทธิ์ในการต่อต้านอนุมูลอิสระที่สูงอีกด้วยและยังเหมาะกับผู้ที่แพ้น้ำตาลแลคโตสและต้องการลดน้ำหนักเนื่องจากไฮน์โปรตีนนั้นไม่มีไขมันและไม่มีน้ำตาลแลคโตส
การวิเคราะห์ปริมาณสารกันบูดในเครื่องดื่มโดยการสกัดระดับจุลภาคด้วยวัฏภาคของแข็งและเทคนิคไฮเพอร์ฟอร์แมนซ์ลิควิดโครมาโทกราฟี
Authors:   , ทองดอนแอ นิโลบล
Published: February 2025

กรดอินทรีย์มีการใช้เป็นสารกันบูดในอาหาร โดยกรดอินทรีย์ที่นิยมใช้ ได้แก่ กรดเบนโซอิก กรดซอร์ บิก และ กรดโพรพิโอนิก อย่างไรก็ตามปริมาณสารกันบูดในอาหารมีปริมาณมากเกินระดับที่กำหนดให้ใช้จะ เป็นอันตรายต่อผู้บริโภคได้ ดังนั้นงานวิจัยนี้จึงศึกษาการวิเคราะห์หาปริมาณกรดอินทรีย์ทั้ง 3 ชนิดนี้ โดยการสกัดระดับจุลภาคด้วยวัฏภาคของแข็งแบบเฮดสเปส (HS-SPME) และรวมกับเทคนิคไฮเพอร์ฟอร์แมนซ์ลิควิด โครมาโทกราฟี จากการศึกษาปัจจัยที่มีผลต่อประสิทธิภาพในการสกัดด้วยเทคนิค HS-SPME ได้แก่ ชนิดของ ไฟเบอร์ SPME อุณหภูมิ เวลาในการสกัดและการเติมเกลือ พบว่าประสิทธิภาพในการสกัดดีที่สุดเมื่อใช้ไฟ เบอร์ SPME ชนิด CAR/PDMS (เคลือบหนา 85 ไมโครเมตร) อุณหภูมิในการสกัด 50 องศาเซลเซียส เวลาใน การสกัด 40 นาที และการเติมเกลือโซเดียมซัลเฟตแอนไฮดรัส 4 กรัม แต่พบว่าสามารถวิเคราะห์ปริมาณกรด อินทรีย์ได้เพียง 2 ชนิดเท่านั้น คือกรดเบนโซอิกและกรดซอร์บิก
การดัดแปลงซิลิกาด้วยของเหลวไอออนิกสำหรับการสกัดไอออนของโลหะหายาก
Authors:   , ฟักเพ็ชร วรพจน์
Published: February 2025

งานวิจัยนี้เป็นการเตรียมตัวดูดซับ Si-IL เพื่อใช้สกัดไอออนของธาตุโลหะหายาก โดยการดัดแปลงพื้นผิวของอนุภาคซิลิกาด้วยของเหลวไอออนิก 1-บิวทิล-3-เมทิลอิมิดาโซเลียมเฮกซะฟลูออโรฟอสเฟต ([bmim][PF₆]) วิเคราะห์ลักษณะเฉพาะของตัวดูดซับ Si-IL ที่เตรียมได้ด้วยเทคนิค ¹H-NMR และ FTIR พบว่าวิธีการสังเคราะห์ตัวดูดซับที่เหมาะสมคือการต่อของเหลวไอออนิก [bmim][Cl] เข้าไปยังซิลิกาก่อน แล้วทาการแลกเปลี่ยนคลอไรด์ไอออนให้เป็นเฮกซะฟลูออโรฟอสเฟต จากนั้นศึกษาการสกัดของตัวดูดซับที่ได้โดยใช้การสกัดแบบแบทช์ ตรวจวัดปริมาณไอออนของธาตุโลหะหายากด้วยเทคนิค UV-Vis spectrophotometry ผลการทดลองพบว่า Si-IL สามารถสกัดไอออนของโลหะหายาก 3 ชนิด ได้แก่ ซีเรียม แลนทานัม และนีโอไดเมียม โดยมีเปอร์เซ็นต์การสกัดสูงมากกว่า 97 เปอร์เซ็นต์ และมีค่าสัมประสิทธิการกระจายตัวในช่วง 27,174 – 50,907 mL/g ซึ่งเป็นค่าที่สูงมาก แสดงให้ว่ามีโอกาสในการนาตัวดูดซับ Si-IL ที่เตรียมได้ไปใช้แยกไอออนแลนทาไนด์ในสารตัวอย่างจริงต่อไป
การจำลองการรุกล้ำของน้ำทะเลในแอ่งน้ำบาดาลระยอง
Authors:   , สงนุ้ย อัฐพงค์
Published: February 2025

แอ่งน้ำบาดาลระยองเป็นแอ่งน้ำบาดาลที่อยู่ติดทะเลทางภาคตะวันออกของประเทศไทยและยังเป็นส่วนหนึ่งของพื้นที่เป้าหมายของเขตพัฒนาพิเศษภาคตะวันออก ซึ่งส่งผลให้ปริมาณการใช้น้ำเพิ่มสูงขึ้นในอนาคต น้ำบาดาลจึงเป็นเรื่องที่รองรับความต้องการการใช้น้ำที่เพิ่มขึ้นได้ ดังนั้นการศึกษานี้จึงมีวัตถุประสงค์เพื่อประเมินการรุกล้ำของน้ำทะเลในแอ่งน้ำบาดาลระยอง โดยใช้โปรแกรม Visual MODFLOW และ SEAWAT Engine โดยดำเนินการภายใต้สภาวะแบบไม่คงตัว แบบจำลองแบ่งออกเป็น 3 ชั้นน้ำ ซึ่งประกอบด้วย ชั้นนำที่ 1 และชั้นน้ำที่ 2 ซึ่งเป็นชั้นน้ำของตะกอนน้ำพา และตะกอนเศษหินเชิงเขาและตะกอนผอยู่กับที่ ส่วนชั้นน้ำที่ 3 เป็นชั้นน้ำบาดาลหินแกรนิต และปรับเทียบกับระดับน้ำและความเข้มข้นของคลอไรด์จากบ่อสังเกตการณ์ โดยทำการปรับเทียบกับข้อมูลเดือนสิงหาคม 2554 เดือนมกราคม พ.ศ. 2555 และเดือนพฤศจิกายน พ.ศ. 2559 และการสูบน้ำใช้ปริมาณใน พ.ศ. 2552 เท่ากับ 18.39 ล้าน ลูกบาศก์เมตร และเพิ่มขึ้นประมาณ 21.44 ล้านลูกบาศก์เมตร ใน พ.ศ. 2561 กำหนดให้ตั้งแต่ เดือนมกราคม 2562 มีการเติมน้ำลงสู่ชั้นน้ำบาดาลปีละ 90 มิลลิเมตรต่อปีและอัตราการสูบน้ำบาดาลเท่ากับ 21.44 ล้านลูกบาศก์เมตรต่อปี ผลการสร้างแบบจำลองพบว่า น้ำบาดาลไหลจากขอบแอ่งซึ่งเป็นภูเขาสูง ลงไปยังทางน้ำเล็ก ๆ เข้าสู่อ่างเก็บน้ำคลองใหญ่ อ่างเก็บน้ำหนองปลาไหล อ่างเก็บน้ำดอกกราย และอ่างเก็บน้ำคลองบางไผ่ แล้วไหลลงสู่ทะเลผ่านแม่น้ำระยอง และคลองบางไผ่ การปรับเทียบพารามิเตอร์มีค่าสัมประสิทธิ์การซึมผ่านอยู่ในช่วง 3.148x10⁻⁸ ถึง 6.53x10⁴ เมตรต่อวินาทีและมีค่าสัมประสิทธิ์แพร่การกระจายอยู่ในช่วง 0.5 ถึง 8 เมตร ส่วนการรุกล้ำของน้ำทะเลในแอ่งน้ำบาดาลระยอง ในชั้นน้ำที่ 1 แนวการรุกล้ำของน้ำทะเลถอยลงมาประมาณ 1.3 กิโลเมตร จากตำบลตาขัน ไปยังตำบลเชิงเนิน ในช่วงเดือนสิงหาคม พ.ศ. 2554 ถึงเดือนมกราคม พ.ศ. 2562 และเริ่มเข้าสู่ภาวะสมดุลที่ไม่มีการเคลื่อนที่ของแนวการรุกล้ำของน้ำทะเลที่แนวการรุกล้ำเข้าไปไกลสุด 5.8 กิโลเมตร ที่ตำบลเชิงเนินในช่วงเดือนมกราคม พ.ศ. 2572 ส่วนชั้นน้ำที่ 2 และชั้นน้ำที่ 3 พบการรุกล้ำของน้ำทะเลเข้าเริ่มตั้งแต่ พ.ศ. 2554 โดยไม่มีแนวโน้มเข้าสู่ภาวะสมดุล แนวการรุกล้ำเข้าไปไกลมากสุดที่ตำบลเชิงเนิน เป็นระยะทางประมาณ 4.8 และ 5.1 กิโลเมตร ในชั้นน้ำที่ 2 และ 3 ตามลำดับ โดยพื้นที่มีความเสี่ยงอยู่บริเวณตำบลริมฝั่งน้ำระยอง บริเวณตำบลเชิงเนิน ตำบลทับมา ตำบลน้ำคอก ตำบลเนินพระ ตำบลปากน้ำ ตำบลท่าประดู่ ตำบลเพ และตำบลตะพง อำเภอเมือง จังหวัดระยอง อย่างไรก็ตามพบบางบริเวณที่ไม่สามารถปรับเทียบให้สอดคล้องกับแบบจำลองได้เนื่องจากได้รับอิทธิพลของหลุมฝังกลบขยะข้างเคียงที่ก่อให้เกิดปริมาณคลอไรด์ที่สูงกว่าปกติได้
โปรแกรมประยุกต์เพื่อจัดการและสนับสนุนผู้สร้างเนื้อหามือใหม่บนเครือข่ายสังคมออนไลน์
Authors:   , เชื่อมวราศาสตร์ นวพล
Published: February 2025

โครงงาน เรื่อง “โปรแกรมประยุกต์เพื่อจัดการและสนับสนุนผู้สร้างเนื้อหามือใหม่บน เครือข่ายสังคมออนไลน์” มีวัตถุประสงค์เพื่อพัฒนาโปรแกรมประยุกต์บนโทรศัพท์เคลื่อนที่ให้เป็น แพลตฟอร์มเพื่อรวบรวมและเผยแพร่สื่อออนไลน์ของผู้สร้างสื่อออนไลน์รายใหม่ และเป็นช่องทางใน การติดต่อประสานงานกันระหว่างผู้สร้างสื่อรายใหม่และผู้สร้างสื่อที่มีประสบการณ์ ซึ่งเป็นการแก้ไข ปัญหาที่ผู้สร้างสื่อรายใหม่ต้องประสบจากการใช้แพลตฟอร์มที่มีอยู่ในปัจจุบัน เช่น ปัญหาจากระบบ การค้นหาที่ไม่เอื้อต่อผู้สร้างสื่อรายใหม่ จากการพัฒนาโปรแกรมประยุกต์พบว่าสามารถเพิ่มช่องทาง ในการเผยแพร่สื่อให้กับผู้สร้างสื่อรายใหม่ เพิ่มช่องทางในการค้นหาสื่อใหม่ ๆ ที่ผู้ใช้อาจไม่เคยค้นพบ มาก่อน และยังเป็นช่องทางเพื่อให้ผู้สร้างสื่อได้พบปะกันเพื่อขอร่วมงานกันต่อไปในอนาคต เป็นการ สนับสนุนผู้สร้างสื่อรายใหม่ให้สร้างสื่อสร้างสรรค์สังคมต่อไปในอนาคต
ระบบตรวจจับและรู้จำใบหน้าแบบทันที
Authors:   , สินธัญญาธรรม กิตติโชค
Published: February 2025

เนื่องจากในปัจจุบันการประชุมในแต่ละครั้งมีผู้ร่วมงานมากมายจากหลายสถานที่ ทำให้ต้องมีมาตรการรักษาความปลอดภัยตรวจแต่ละคนที่จะเข้าร่วม ยิ่งเป็นงานประชุมขนาดใหญ่ที่มีผู้ร่วมงานจำนวนมากต้องมีความละเอียดรอบคอบในการตรวจ ทำให้การประชุมส่วนใหญ่ต้องใช้วิธีการลงทะเบียนก่อนเข้าร่วมงานและติดตราสัญลักษณ์เข้าแถวเข้างานเพื่อให้ตรวจทีละคน ทำให้เกิดความล่าช้าและความไม่สะดวกต่อผู้เข้าร่วมงาน ผู้พัฒนาจึงคิดว่า สามารถนำวิธีการตรวจจับและรู้จำใบหน้ามาประยุกต์ใช้เพื่ออำนวยความสะดวกในการตรวจสอบการเข้าร่วมงาน โดยพัฒนาระบบตรวจจับและรู้จำใบหน้าแบบทันทีผ่านกล้องวิดีโอเพื่อตรวจผู้เข้าร่วมงาน โดยไม่ต้องเสียเวลาเข้าคิวลงทะเบียนหน้างาน ทำให้การลงทะเบียนสะดวกและรวดเร็วยิ่งขึ้น
การวิเคราะห์ความรู้สึกของความคิดเห็นที่มีต่อร้านอาหารบนเฟสบุ๊ค
Authors:   , งามสุนทรวงศ์ ธนกฤต
Published: February 2025

ในปัจจุบันเราจะเห็นว่าประชากรส่วนหนึ่งในประเทศไทยเริ่มใช้โซเชียลมีเดีย เช่น เฟสบุ๊ค, ทวิตเตอร์ เพื่อแสดงความคิดเห็นเกี่ยวกับการให้บริการของธุรกิจ ทำให้ธุรกิจเกิดความจำเป็นที่จะต้องจ้างพนักงานมาเพื่ออ่านข้อความที่ลูกค้าแสดงความคิดเห็น เพื่อนำความคิดเห็นต่าง ๆ ไปปรับปรุงการบริการให้ดีขึ้น ในจุดนี้ผู้พัฒนาเล็งเห็นว่าหากเราต้องอ่านความคิดเห็นทั้งหมดด้วยตัวเองนั้น อาจต้องใช้เวลาในการอ่านความคิดเห็นแต่ละครั้งเป็นจำนวนมาก ประกอบกับในปัจจุบันมีการนำเทคนิคการวิเคราะห์ข้อมูลมาประยุกต์ใช้ในการจัดกลุ่มข้อความออกเป็นหมวดหมู่ อย่างเช่นการจัดข้อความเป็นหมวดหมู่ตามความหมายความรู้สึกเชิงบวกหรือเชิงลบ ดังนั้น ผู้พัฒนาจึงพัฒนาโปรแกรมเพื่อช่วยจัดกลุ่มความคิดเห็นที่มีต่อร้านอาหารบนเฟสบุ๊คออกเป็นหมวดหมู่เพื่ออำนวยความสะดวกให้กับธุรกิจในการรับความคิดเห็นเกี่ยวกับบริการที่ลูกค้าได้รับจากธุรกิจ
การออกแบบบล็อกเชนเก็บประวัติการศึกษา
Authors:   , กุมมาลือ ทัชนนท์
Published: February 2025

ในปัจจุบันมีการใช้อินเทอร์เน็ตในชีวิตประจำวันอยู่ตลอดเวลา ทุกคนสามารถส่งข้อความหาคนที่อยู่อีกฝั่งหนึ่งของโลกได้ แต่ข้อมูลในโลกอินเตอร์เน็ตนั้นไม่ปลอดภัย ข้อมูลอาจโดยเจาะแก้ไขดัดแปลงหรือโดนแอบดูได้ ผู้พัฒนาเห็นว่าต้องมีการพัฒนาระบบรักษาความปลอดภัยของข้อมูลก่อนที่จะทำการส่งข้อมูลสำคัญออกไป ดังนั้นผู้พัฒนาจึงใช้เทคโนโลยีบล็อกเชนเข้ามาใช้ที่มีความสามารถเก็บข้อมูลได้หลากหลายและทำให้ข้อมูลนั้นมีความปลอดภัยโดยวิทยาการเข้ารหัสลับเพื่อให้สามารถส่งใบแสดงผลการศึกษาผ่านทางออนไลน์ได้อย่างมั่นใจและน่าเชื่อถือ วัตถุประสงค์ของโครงการนี้เพื่อนำเสนอการออกแบบบล็อกเชนสำหรับการเก็บประวัติการศึกษาของนิสิตแต่ละคน และให้นิสิตสามารถขอใบแสดงผลการศึกษาผ่านเว็บไซต์ซึ่งจะเพิ่มความสะดวกสบายมากขึ้น
การผลิตและพัฒนากระดาษจากเยื่อกาบมะพร้าวสำหรับบรรจุภัณฑ์
Authors:   , ทิพยรัตน์ ปริชญ์
Published: February 2025

โครงการการเรียนการสอนเพื่อเสริมประสบการณ์นี้ มีวัตถุประสงค์เพื่อศึกษาการผลิตและพัฒนากระดาษจากเยื่อกาบมะพร้าวทั้งจากมะพร้าวแก่และมะพร้าวอ่อนสำหรับบรรจุภัณฑ์ โดยใช้กระบวนการแช่เยื่อในเมทานอล และต้มเยื่อด้วยโซเดียมไฮดรอกไซด์ (Sodium Hydroxide) เข้มข้นร้อยละ 12 และ 15 โดยมวลต่อปริมาตร ที่ระยะเวลาในการต้ม 1 ชั่วโมง อุณหภูมิ 120 องศาเซลเซียส ผลการศึกษาหาภาวะที่เหมาะสมในการผลิตเยื่อพบว่ากระดาษที่ผลิตจากเยื่อกาบมะพร้าวแก่ที่แช่เส้นใยในเมทานอลเป็นเวลา 4 วัน แล้วนำมาต้มด้วยโซเดียมไฮดรอกไซด์ความเข้มข้นร้อยละ 15 โดยมวลต่อปริมาตร และกระดาษที่ผลิตจากเยื่อกาบมะพร้าวอ่อนที่แช่เส้นใยในด้วยเมทานอลเป็นเวลา 1 วัน แล้วนำต้มด้วยโซเดียมไฮดรอกไซด์ความเข้มข้นร้อยละ 12 โดยมวลต่อปริมาตร มีความต้านทานแรงดึงมากที่สุด และเมื่อเปรียบเทียบสมบัติของกระดาษจากเยื่อกาบมะพร้าวทั้งสองชนิดพบว่ากระดาษที่ผลิตจากเยื่อกาบมะพร้าวแก่ให้คุณสมบัติในด้านของความต้านทานแรงดึง ความต้านทานแรงฉีก และความต้านทานแรงกดวงแหวน ส่วนกระดาษที่ผลิตจากเยื่อกาบมะพร้าวอ่อนจะให้คุณสมบัติที่ดีในด้านความขาวสว่าง (Brightness) และจากผลการศึกษาความพึงพอใจของผู้บริโภคต่อบรรจุภัณฑ์ที่ผลิตจากกระดาษต่างชนิดกันจำนวน 30 คน พบว่าผู้บริโภคมีความพึงพอใจต่อผิวสัมผัส สี และลวดลายที่สวยงามของบรรจุภัณฑ์ที่ผลิตจากกระดาษที่มีส่วนผสมของเยื่อกาบมะพร้าว นอกจากนี้บรรจุภัณฑ์ที่ขึ้นรูปด้วยกระดาษที่มีส่วนผสมของเยื่อกาบมะพร้าวยังสามารถตอบสนองต่อการเป็นผลิตภัณฑ์เพื่อสิ่งแวดล้อมได้
การปรับปรุงคุณภาพน้ำมันไพโรไลซิสจากขยะพลาสติกเป็นน้ำมันดีเซลโดยใช้แอคติเวเต็ดเคลย์เป็นตัวเร่งปฏิกิริยา
Authors:   , ตั้งมั่นคงวรกูล ชยุต
Published: February 2025

งานวิจัยนี้มีวัตถุประสงค์เพื่อศึกษาความสามารถในการใช้แอคติเวเต็ด เคลย์ฟอกสีน้ำมันไพโรไลซิสจากขยะพลาสติกเพื่อเป็นอีกแหล่งพลังงานทางเลือกที่น่าสนใจสำหรับพลังงานหมุนเวียนและศึกษาผลของตัวแปรต่าง ๆ ในการทดลองที่เหมาะสมต่อการฟอกสีน้ำมันไพโรไลซิสจากขยะพลาสติกโดยแอคติเวเต็ด เคลย์ ซึ่งเป็นตัวดูดซับที่หาง่ายและมีราคาถูก ตัวแปรที่ศึกษา ได้แก่ อุณหภูมิ 30, 40 และ 50 องศาเซลเซียส เวลา 1,5, 15, 30, 45 และ 60 นาที ความเร็วเครื่องเขย่าช้า ปานกลาง และเร็ว ขนาดแอคติเวเต็ด เคลย์ใหญ่ และเล็ก และอัตราส่วนแอคติเวเต็ด เคลย์ต่อน้ำมันไพโรไลซิสร้อยละ 25, 50, 75 และ 100 โดยน้ำหนัก พบว่าสภาวะที่เหมาะสมที่สุดในการฟอกสีน้ำมันไพโรไลซิส คือ ที่อุณหภูมิ 30 องศาเซลเซียส เวลา 1 นาที ความเร็วเครื่องเขย่าช้า แอคติเวเต็ด เคลย์ขนาดเล็ก และอัตราส่วนแอคติเวเต็ด เคลย์ต่อน้ำมันไพโรไลซิสร้อยละ 100 โดยน้ำหนัก ซึ่งที่สภาวะนี้ผลิตภัณฑ์ของเหลวมีสีใกล้เคียงน้ำมันดีเซลจากปั๊ม PT มากที่สุด แอคติเวเต็ด เคลย์ก่อนและหลังการฟอกสีน้ำมันไพโรไลซิสนำไปวิเคราะห์โดยวิธี X-ray fluorescence (XRF) และ X-ray diffraction (XRD) เพื่อศึกษาองค์ประกอบและโครงสร้างผลึก
ลักษณะชั้นตะกอนดินในอ่าวไทย โดยเทคนิคเอกซเรย์เรดิโอกราฟี
Authors:   , สิงห์อินทร์ พิลาศรัช
Published: February 2025

แท่งตะกอนดิน 20 แท่ง จากอ่าวไทย ซึ่งเก็บตัวอย่างโดยการกดท่อ PVC ลงไปใน box-corer และปิด ฝาขนส่งแบบตั้งตรง นำมาศึกษาลักษณะชั้นตะกอนดินด้วยการถ่ายภาพด้วยรังสีเอกซ์ ซึ่งเป็นเทคนิคการ วิเคราะห์ที่รวดเร็วและไม่ทำลายตัวอย่าง นำภาพเอกซเรย์มาประมวลผลภาพเพื่อหาสัดส่วนองค์ประกอบ ขนาดอนุภาคของตะกอนดินจากค่าความแตกต่างของระดับสีของขนาดอนุภาคตะกอนในภาพเอกซเรย์ และ ศึกษาเปรียบเทียบผลกับการวิเคราะห์องค์ประกอบของขนาดอนุภาคตะกอนดินในตัวอย่างจากระดับความลึก ต่าง ๆ ด้วยวิธีการร่อนเปียกและตกตะกอน ผลการศึกษา ภาพเอกซเรย์แท่งตะกอนดินที่ได้ แสดงลักษณะการตกสะสมของตะกอนแบบสม่ำเสมอ และในแต่ละชั้นความลึกของแท่งตะกอนดินมีลักษณะตะกอนคล้ายคลึงกัน และในบางสถานีพบเปลือกหอย แทรกตัวอยู่ ในสถานีที่ 14 22 29 และ 35 ที่ทำการวิเคราะห์ขนาดอนุภาคตะกอนด้วยวิธีร่อนเปียกและ ตกตะกอน ลักษณะของดินตะกอนส่วนใหญ่เป็น “ทรายแป้งปนดินเหนียว (clayey silt)” และ “ทรายแป้งปน ทราย (sandy silt)” โดยชนิดของขนาดอนุภาคส่วนใหญ่เป็น “ทรายแป้ง” สำหรับการหาสัดส่วนองค์ประกอบ ขนาดของตะกอนดินจากภาพถ่ายเอกซเรย์ การหาความแตกต่างของระดับสีของขนาดอนุภาคบนภาพถ่าย เอกซเรย์ให้ค่าความแม่นยำเฉพาะขนาดอนุภาคตะกอนที่เป็นชนิดเด่น เนื่องจากตะกอนดินในอ่าวไทยส่วนใหญ่ ประกอบไปด้วยตะกอนดินขนาดละเอียด (เล็กกว่า 63 ไมครอน) และเมื่อเปรียบเทียบกับค่าในการวิเคราะห์ พบว่า ร้อยละของทรายแป้งที่คำนวณจากภาพเอกซเรย์มีค่าสูงกว่า และมีค่าแตกต่างจากค่าวิเคราะห์ด้วยวิธี ร่อนเปียกและตกตะกอนอยู่ในช่วงร้อยละ 10 - 20 โดยค่าข้อมูลที่มีความแตกต่างน้อยกว่าร้อยละ 30 คิดเป็น ร้อยละ 70 ของข้อมูลทั้งหมด สำหรับการหาขนาดอนุภาคตะกอนโดยวิธีถ่ายภาพและประมวลผลภาพถ่าย เอกซเรย์จากระดับสี เพื่อการศึกษาชั้นตะกอนดินในอ่าวไทย จำเป็นที่จะต้องมีการควบคุมคุณภาพการถ่ายภาพ และพัฒนาวิธีแยกระดับสีของอนุภาคต่างชนิดกันให้ได้ระดับสีที่เหมาะสมต่อไป
ผลกระทบจากความยาวคลื่นแสงที่แตกต่างกันต่อพฤติกรรมการตอบสนองและศึกษาโครงสร้างชั้นเซลล์รับภาพของปลากะพงขาว Lates calcarifer (Bloch, 1790) ระยะวัยรุ่น
Authors:   , แก้วปราณี ศดานันท์
Published: February 2025

แสง จัดเป็นปัจจัยที่มีความสำคัญต่อการเปลี่ยนแปลงพฤติกรรมการกินอาหารและการหลบหลีกศัตรูของปลาวัยอ่อนและปลาระยะวัยรุ่น เพื่อให้สามารถดำรงชีวิตอยู่ในระบบนิเวศทางทะเลที่มีความซับซ้อนสูง งานวิจัยครั้งนี้สนใจศึกษาผลกระทบของความยาวคลื่นแสงต่อพฤติกรรมและโครงสร้างเซลล์รับภาพของปลากะพงขาว โดยคัดเลือกความยาวคลื่นแสงที่เหมาะสมในการเพาะเลี้ยงปลากะพงขาว ซึ่งพิจารณาจากพฤติกรรมและการมองเห็น ได้แก่ พฤติกรรมการกินอาหาร (Feeding), พฤติกรรมการอยู่รวมกันเป็นฝูง (schooling) และ พฤติกรรมการว่ายน้ำ (swimming) และวัดขนาดของโครงสร้างเซลล์รับภาพ การศึกษานี้ทำการเลี้ยงปลากะพงขาว จำนวน 150 ตัว 15 ตู้ ตู้ละ 10 ตัว แบ่งเป็นกลุ่มควบคุม และ 4 กลุ่มการทดลองที่ได้รับความยาวคลื่นแสงต่างกัน ได้แก่ แสงไฟฟลูออเรสเซนต์สีแดง (710 นาโนเมตร) แสงไฟฟลูออเรสเซนต์สีน้ำเงิน (435 นาโนเมตร) แสงไฟฟลูออเรสเซนต์สีเขียว (510 นาโนเมตร) และทึบแสง เป็นระยะเวลา 4 สัปดาห์ พบว่า แสงไฟฟลูออเรสเซนต์สีแดง (710 นาโนเมตร) ส่งผลให้ค่าความยาวเหยียดเฉลี่ยและน้ำหนักมากที่สุด เวลาที่ปลากะพงขาวเห็นเหยื่อและกินเหยื่อจนหมด แสงไฟฟลูออเรสเซนต์สีแดงยังส่งผลทำให้ขนาดเซลล์รับภาพ และชั้นเซลล์รับแสง ขนาดกว้างกว่าชุดควบคุมอย่างมีนัยสำคัญ (P<0.05) แสงไฟฟลูออเรสเซนต์สีแดงส่งผลให้มีการแสดงออกของพฤติกรรมได้ดีที่สุดและส่งผลต่อขนาดชั้นเซลล์รับภาพซึ่งผลของพฤติกรรมที่ได้มีความสอดคล้องกับขนาดชั้นเซลล์รับภาพ
การเสริมแร่ธาตุหลักจำเป็นในการอนุบาลลูกกุ้งก้ามกราม Macrobrachium rosenbergii (de Man) ระยะโพสลาร์วา
Authors:   , เกตุเลขา อนุรักษ์
Published: February 2025

งานวิจัยนี้ศึกษาการเปลี่ยนแปลงของค่าอัลคาลินิตี้และปริมาณแร่ธาตุหลักจำเป็น ได้แก่ โซเดียม โพแทสเซียม แมกนีเซียม และแคลเซียม ที่ลูกกุ้งก้ามกรามระยะโพสลาร์วา 7 ดึงไปใช้ในการเจริญเติบโตในน้ำ ทดลองเลี้ยงความเค็ม 2 psu ตลอดการเลี้ยง 30 วัน เปรียบเทียบผลการเลี้ยงระหว่างชุดทดลอง ได้แก่ ชุด ควบคุม (น้ำเลี้ยงเจือจางจากนาเกลือ) ชุดการทดลอง 1 (น้ำเลี้ยงจากเกลือทะเลผง) และชุดการทดลอง 2 (น้ำ เลี้ยงจากเกลือทะเลผงที่มีการเสริมแร่ธาตุ) เก็บตัวอย่างน้ำเลี้ยงมากรองและวิเคราะห์แร่ธาตุหลักด้วยเทคนิค Inductively coupled plasma - optical emission spectrometry (ICP - OES) และค่าอัลคาลินิตี้ด้วย วิธี Gran potentiometric titration ค่าอัลคาลินิตี้ที่ตรวจวิเคราะห์อยู่ในช่วงที่เหมาะสมต่อการเพาะเลี้ยงและมีค่าระหว่าง 105.0 –134.7 mg/L as CaCO₃ ขณะที่ในระหว่างวันที่ 12 – 30 ของการเลี้ยงปริมาณความเข้มข้นของแร่ธาตุหลัก ได้แก่ โซเดียม โพแทสเซียม แมกนีเซียม และแคลเซียมในชุดทดลอง มีค่าค่อนข้างคงที่ โดยมีค่าระหว่าง 474.2 - 654.2, 43.0 – 59.4, 45.5 – 292.9 และ 78.9 – 156.6 mg/L ตามลำดับ เมื่อเปรียบเทียบค่า สัดส่วน พบว่าคู่สัดส่วนระหว่างโซเดียมและโพแทสเซียมมีค่าลดลงในช่วงระหว่างวันที่ 12 - 21 ของการ ทดลองเลี้ยง จากนั้นมีค่าค่อนข้างคงที่ ในขณะที่คู่สัดส่วนระหว่างแมกนีเซียมและแคลเซียมมีค่าค่อนข้างคงที่ ตลอดระยะเวลาการเลี้ยง หลังสิ้นสุดการทดลองปริมาณลูกกุ้งมีปริมาณน้อยจึงไม่ได้ทำการเปรียบเทียบอัตรา การรอดตายของลูกกุ้ง แต่สำหรับความยาวลำตัวที่เพิ่มขึ้นเมื่อสิ้นสุดการทดลองพบว่าลูกกุ้งที่เลี้ยงในน้ำเลี้ยง เจือจางจากนาเกลือ (ชุดควบคุม) มีความยาวเฉลี่ยเพิ่มขึ้นสูงสุด 1.81 เซนติเมตร รองลงมาได้แก่ ชุด การทดลอง 1 และ 2 มีความยาวเพิ่มขึ้นโดยเฉลี่ย 1.41 และ 1.39 เซนติเมตร ตามลำดับ กล่าวได้ว่าความยาว ที่เพิ่มขึ้นของลูกกุ้งก้ามกรามในชุดควบคุมมีค่ามากกว่าชุดการทดลองอย่างมีนัยสำคัญทางสถิติ (P <0.05) ทั้งนี้การเสริมแร่ธาตุหลักในน้ำทดลองเลี้ยงที่เตรียมจากเกลือทะเลผงมีความสำคัญเพื่อควบคุมค่าอัลคาลินิตี้ในน้ำเลี้ยงให้เหมาะสม แต่การเสริมปริมาณแร่ธาตุรองที่พบในน้ำทะเลเจือจางจากชุดควบคุมมีความจำเป็นต่อการเติบโตของลูกกุ้ง
การศึกษาประสิทธิภาพของพรีไบโอติกต่อการเจริญเติบโตและรอดชีวิตของโพรไบโอติกแลคติกแอซิดแบคทีเรีย
Authors:   , ชัชวารี กฤษ
Published: February 2025

งานวิจัยนี้มีวัตถุประสงค์เพื่อศึกษาผลของพรีไบโอติกต่อการเจริญเติบโตและการรอดชีวิตเมื่อผ่านการท่าแห้งแบบพ่นฝอย (spray-drying) และระหว่างการเก็บรักษาของเชื้อโพรไบโอติก Lactobacillus plantarum ซึ่งเป็นจุลินทรีย์ที่อาศัยอยู่ในล่าไส้ของกุ้งขาว ส่าหรับน่าไปใส่ลงในผลิตภัณฑ์อาหารเลี้ยงกุ้งขาว เพื่อเพิ่มผลผลิตทางการเกษตรให้มากขึ้น ในการทดลองนี้มีพรีไบโอติกที่สนใจศึกษา 2 ชนิด ได้แก่ อินนูลิน (Inulin) และ ฟรุกโตโอลิโกแซคคาไรด์ (Fructooligosaccharides; FOS) ท่าการศึกษาโดยการเปรียบเทียบความสามารถในการเจริญเติบโตของเชื้อโพรไบโอติกที่เพาะเลี้ยงในอาหารเลี้ยงเชื้อ MRS broth ที่มีและไม่มีการเติมพรีไบโอติก เมื่อท่าการการตรวจนับเชื้อทุกชั่วโมงเป็นเวลา 6 ชั่วโมง พบว่าอาหารเลี้ยงเชื้อที่มีการเติมอินนูลินไม่ส่งผลต่อการเพิ่มจ่านวนของเชื้อโพรไบโอติกอย่างมีนัยส่าคัญ (P>0.05) และอาหารเลี้ยงเชื้อที่มีการเติมฟรุกโตโอลิโกแซคคาไรด์ส่งผลต่อการเพิ่มจ่านวนเชื้อโพรไบโอติอย่างมีนัยส่าคัญ (P≤0.05) เมื่อท่าการศึกษาผลของพรีไบโอติกต่อการรอดชีวิตของเชื้อโพรไบโอติกที่ผ่านท่าแห้งแบบพ่นฝอย โดยน่าเชื้อโพรไบโอติกมาผสมกับสารป้องกันเซลล์และน่าไปท่าแห้งแบบพ่นฝอย โดยก่าหนดอุณหภูมิลมร้อนขาเข้า 185 องศาเซลเซียส อุณหภูมิลมร้อนขาออก 85±5 องศาเซลเซียส อัตราป้อนคงที่ที่ 20 มิลลิลิตรต่อนาที ท่าการตรวจนับเชื้อก่อนและหลังการท่าแห้งแบบพ่นฝอย พบว่าอัตราการรอดชีวิตของเชื้อโพรไบโอติกที่เลี้ยงใน อาหารเลี้ยงเชื้อ MRS broth, MRS broth + Inulin และ MRS broth + FOS เท่ากับ 92.28, 92.40 และ92.40% ตามล่าดับ ซึ่งแสดงให้เห็นว่าพรีไบโอติกทั้ง 2 ชนิดไม่มีผลต่ออัตราการรอดชีวิตของเชื้อโพรไบโอติก และท่าการศึกษาสภาวะการเก็บรักษาผงเชื้อโพรไบโอติกในถุงลามิเนตที่ปิดผนึกแบบสุญญากาศ โดยเก็บรักษาไว้ที่ 4 องศาเซลเซียส และอุณหภูมิห้อง (25 องศาเซลเซียส) เป็นเวลา 4 สัปดาห์ โดยแต่ละสัปดาห์จะวัดค่า aw , %MC และตรวจนับเชื้อ พบว่าค่า aw และ %MC ไม่มีการเปลี่ยนแปลงตลอดระยะเวลาการเก็บรักษา พบว่าอัตราการรอดชีวิตของเชื้อโพรไบโอติกเก็บรักษาที่อุณหภูมิ 4 องศาเซลเซียสที่เพาะเลี้ยงด้วยอาหารเลี้ยงเชื้อทั้ง 3 ชนิดไม่แตกต่างกันอย่างมีนัยส่าคัญ (P>0.05) และอัตราการรอดชีวิตของเชื้อโพรไบโอติกเก็บรักษาที่อุณหภูมิห้อง (25 องศาเซลเซียส ) ที่เพาะเลี้ยงด้วยอาหารเลี้ยงเชื้อที่มีการเติมพรีไบโอติกทั้ง 2 ชนิดและไม่มีการเติมพรีไบโอติกแตกต่างกันอย่างมีนัยส่าคัญ (P≤0.05) ซึ่งแสดงให้เห็นว่าพรีไบโอติกทั้ง 2 ชนิดช่วยเพิ่มอัตราการรอดชีวิตระหว่างการเก็บรักษาที่อุณหภูมิห้อง (25 องศาเซลเซียส)
ไมโครพลาสติกปนเปื้อนในหอยนางรมจากเกาะในอ่าวไทย
Authors:   , จักราธิวัตริ์ หฤษฎ์
Published: February 2025

การปนเปื้อนไมโครพลาสติกเป็นปัญหาหนึ่งที่ส่งผลต่อระบบนิเวศทางทะเลทั่วโลก เนื่องจากพลาสติกที่ถูกทิ้งเป็นขยะถูกย่อยสลายอย่างไม่สมบูรณ์ด้วยแรงกระทำทางธรรมชาติ เช่น UV ความร้อน คลื่น จึงทำให้กลายเป็นพลาสติกที่มีขนาดเล็กกว่า 5 มิลลิเมตรที่เรียกว่า ไมโคร พลาสติก ซึ่งสามารถปนเปื้อนสะสมในสัตว์ที่มีพฤติกรรมการกินแบบกรองกิน เช่น หอยสองฝา สำหรับประเทศไทยมีรายงานการปนเปื้อนไมโครพลาสติกในปี พ.ศ.2560 โดยพบว่ามีไมโครพลา สติก 4 ชนิด ได้แก่ พอลิสไตรีน พอลิเอทิลีน พอลิเอไมด์ พอลิไวนิลคลอไรด์ ปนเปื้อนอยู่ในหอย นางรม Saccotrea forskalii ที่จังหวัดชลบุรี การปนเปื้อนไมโครพลาสติกในหอยสองฝาอาจส่งผลกระทบต่อหอยและสัตว์ที่กินหอยเป็นอาหารรวมถึงมนุษย์ งานวิจัยนี้จึงมีวัตถุประสงค์เพื่อตรวจสอบ การปนเปื้อนไมโครพลาสติกในหอยนางรมจากเกาะในอ่าวไทย โดยเก็บตัวอย่างหอยนางรม Saccostrea spp. ในปี พ.ศ.2561-2562 จาก 4 พื้นที่ในอ่าวไทยตอนบน ได้แก่ เกาะทะลุ จังหวัด ประจวบคีรีขันธ์ (ฝั่งตะวันตก) เกาะสีชัง (ฝั่งตะวันออกด้านใน) เกาะแสมสาร และ ท่าเรือเขาหมาจอ (ฝั่งตะวันออกด้านนอก) จังหวัดชลบุรี แล้วนำหอยนางรมออกจากเปลือกมาทำความสะอาดและชั่งน้ำหนัก ย่อยเนื้อเยื่อด้วยสารละลายโพแทสเซียมไฮดรอกไซด์ 10% จากนั้นนำสารแขวนลอยกรอง ผ่านแผ่นกรองขนาด 1.2 μm แช่แผ่นกรองในสารละลาย 4.4 M โซเดียมไอโอไดด์ นำไป sonication และ centrifuge ที่ 500×g และ กรองอีกครั้งหนึ่ง นำแผ่นกรองที่มีไมโครพลาสติกติดอยู่ไปส่องใต้ กล้องจุลทรรศน์ และบันทึกชนิด และจำนวนพลาสติกที่พบต่อน้ำหนักหอย 1 กรัม ผลการศึกษาเบื้องต้นพบไมโครพลาสติกอย่างน้อย 5 ชนิดปนเปื้อนในหอยนางรมจากเกาะในอ่าวไทย และพบข้อมูลเกี่ยวกับปริมาณและชนิดไมโครพลาสติกที่ปนเปื้อนในหอยนางรมในพื้นที่และฤดูกาลที่แตกต่างกัน ข้อมูลที่ได้สามารถใช้เพื่อบ่งบอกระดับการปนเปื้อนไมโครพลาสติกในอ่าวไทยและยังสามารถใช้เป็นสัญญาณเตือนถึงแนวโน้มการปนเปื้อนไมโครพลาสติกที่สามารถถ่ายทอดทางอาหาร ไปสู่สิ่งมีชีวิตอื่นรวมทั้งมนุษย์ได้
ศักยภาพของกลีเซอรอลและกากเมล็ดน้ำมันปาล์มต่อการเป็นวัตถุดิบเพื่อการ ผลิตน้ำมันยีสต์ Cyberlindnera subsufficiens NG 8.2
Authors:   , ภู่สาย ธาตรี
Published: February 2025

Cyberlindnera subsufficiens NG 8.2 สามารถผลิตและสะสมน้ำมันเมื่อเจริญในอาหารผลิตน้ำมันคาร์บอนสูงไนโตรเจนต่ำที่มีกลีเซอรอลเป็นแหล่งคาร์บอน (1.85 กรัมต่อลิตร) มากกว่าอาหารที่มีกลูโคสเป็นแหล่งคาร์บอน (0.37กรัมต่อลิตร) ที่ 6 วัน กากเมล็ดปาล์มน้ำมันสามารถใช้เป็นแหล่งไนโตรเจนสำหรับการผลิตน้ำมันของยีสต์ Cyberlindnera subsufficiens NG 8.2 ได้ ในอาหารที่มีกลีเซอรอลเป็นแหล่งคาร์บอน กากเมล็ดปาล์มน้ำมัน (0.1 กรัมต่อลิตร) และแอมโมเนียมซัลเฟต (0.1 กรัมต่อลิตร) ได้ผลผลิตน้ำมัน 1.75 กรัมต่อลิตร ปริมาณน้ำมันสะสมภายในเซลล์ 13.69 % (กรัมต่อกรัมน้ำหนักเซลล์แห้ง) หากไม่เติมกากเมล็ดปาล์มน้ำมัน ผลผลิตน้ำมันจะลดลงเป็น 1.3 กรัมต่อลิตร
ความหลากหลายและความชุกชุมของแพลงก์ตอนสัตว์ในบริเวณแนวหญ้าทะเลและบริเวณคลองในป่าชายเลน บ้านมดตะนอย จังหวัดตรัง
Authors:   , ผ่อนย่อง บุญวัฒน์
Published: February 2025

แพลงก์ตอนสัตว์เป็นตัวกลางสำคัญในการถ่ายทอดสารอาหารและพลังงานจากผู้ผลิตไปสู่ ผู้บริโภคในระดับที่สูงขึ้นจึงเป็นปัจจัยหนึ่งที่ใช้บ่งชี้ความอุดมสมบูรณ์ของชายฝั่งทะเลได้ การศึกษาครั้งนี้ ได้ดำเนินการเก็บตัวอย่างแพลงก์ตอนสัตว์บริเวณชายฝั่งบ้านมดตะนอยในวันที่ 22 ธันวาคม พ.ศ. 2561 โดยใช้ถุงลากแพลงก์ตอนขนาดตา 103 ไมโครเมตร ลากในแนวระนาบ เพื่อศึกษาความหลากหลายและ ความชุกชุมของแพลงก์ตอนสัตว์ในบริเวณชายฝั่งบ้านมดตะนอย จังหวัดตรัง โดยเก็บตัวอย่างจาก 3 บริเวณ ได้แก่ นอกแนวหญ้าทะเล แนวหญ้าทะเลและคลองในป่าชายเลน ผลการศึกษาพบแพลงก์ ตอนสัตว์ทั้งหมด 44 กลุ่ม จาก 12 ไฟลัม โดยมี bivalve larvae และ calanoid copepods เป็นกลุ่ม เด่นที่สามารถพบได้ทุกบริเวณ ความหนาแน่นเฉลี่ยของแพลงก์ตอนสัตว์ในบริเวณแนวหญ้าทะเลมี ค่าสูงสุดเท่ากับ 3.38x10⁵ ตัวต่อปริมาตรน้ำ 100 ลูกบาศก์เมตร และต่ำสุดในคลองในป่าชายเลน 1.24x10⁵ ตัวต่อปริมาตรน้ำ 100 ลูกบาศก์เมตร ซึ่งแตกต่างจากมวลชีวภาพของแพลงก์ตอนสัตว์ (biovolume) ที่มีค่าเฉลี่ยสูงสุดบริเวณนอกแนวหญ้าทะเล 26.32 มิลลิลิตรต่อลูกบาศก์เมตร และต่ำสุด ในคลองในป่าชายเลน 0.85 มิลลิลิตรต่อลูกบาศก์เมตร ผลการวิเคราะห์ nMDS แบ่งประชาคมของ แพลงก์ตอนสัตว์บริเวณชายฝั่งบ้านมดตะนอยออกเป็น 2 กลุ่มใหญ่ คือ 1) กลุ่มที่อยู่นอกแนวหญ้าทะเล และในแนวหญ้าทะเลมี bivalve larvae เป็นกลุ่มเด่น โดย scyphozoans, echinopluteus larvae และ auricularia larvae เป็นแพลงก์ตอนสัตว์ที่พบเฉพาะในบริเวณนี้ 2) กลุ่มที่อยู่บริเวณคลองในป่า ชายเลน มี calanoid copepods และ cyclopoid copepods เป็นกลุ่มเด่น ดัชนีความหลากหลาย และดุลยภาพการกระจายของแพลงก์ตอนสัตว์แปรผันตรงกับปริมาณออกซิเจนละลาย ในขณะที่ มวลชีวภาพของแพลงก์ตอนสัตว์แปรผกผันกับปริมาณคลอโรฟิลล์ เอ อย่างมีนัยสำคัญ ผลการศึกษาครั้ง นี้แสดงให้เห็นความอุดมสมบูรณ์ของระบบนิเวศชายฝั่งบ้านมดตะนอย และความสำคัญของระบบนิเวศ แนวหญ้าทะเลและป่าชายเลนในการเป็นแหล่งหลบภัยและแหล่งที่อยู่อาศัยของกลุ่มแพลงก์ตอนสัตว์ที่ แตกต่างกัน